1998R1659 — DA — 06.04.2004 — 002.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS FORORDNING (EF) Nr. 1659/98 af 17. juli 1998 om decentraliseret samarbejde (EFT L 213, 30.7.1998, p.6)

Ændret ved:









▼B

RÅDETS FORORDNING (EF) Nr. 1659/98

af 17. juli 1998

om decentraliseret samarbejde







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 130 W, under henvisning til forslag fra Kommissionen ( 1 ) i henhold til fremgangsmåden i traktatens artikel 189 C ( 2 ), og ud fra følgende betragtninger: ud fra følgende betragtninger: Decentraliseret samarbejde er en ny tilgang til udviklingssamarbejde; aktørerne placeres i brændpunktet for gennemførelsen af aktioner, og det tilstræber dermed at afpasse aktionerne efter behovene og gøre dem bæredygtige; i fjerde AVS-EF-konvention, i Rådets forordning (EØF) nr. 443/92 af 25. februar 1992 om finansiel og faglig bistand til og økonomisk samarbejde med udviklingslandene i Asien og Latinamerika ( 3 ) samt i Rådets resolution af 27. maj 1991 om samarbejde med ikke-statslige organisationer og i talrige beslutninger fra Europa-Parlamentet understreges det, at det er vigtigt at anvende udviklingsmetoder som decentraliseret samarbejde; budgetmyndigheden besluttede inden for rammerne af 1992-budgettet at oprette en ny budgetpost, der er bestemt til at fremme denne form for samarbejde i samtlige udviklingslande; der anføres i denne forordning et finansielt referencegrundlag som omhandlet i punkt 2 i Europa-Parlamentets, Rådets og Kommissionens erklæring af 6. marts 1995 om opførelse af finansielle bestemmelser i retsakter ( 4 ) for perioden 1999-2001, uden at dette berører budgetmyndighedens beføjelser i henhold til traktaten; det er sigtet med decentraliseret samarbejde at bidrage til, at Unionens procedurer vedrørende udviklingssamarbejde reelt ændres på lang sigt; det decentraliserede samarbejde bidrager i betydelig grad til at virkeliggøre målene for Fællesskabets samarbejdspolitik som omhandlet i traktatens artikel 130 U; der bør fastsættes bestemmelser for forvaltningen heraf — UDSTEDT FØLGENDE FORORDNING:







▼M2

Artikel 1

Fællesskabet støtter foranstaltninger og initiativer, der iværksættes af aktører inden for decentraliseret samarbejde i Fællesskabet og i udviklingslandene, og som fokuserer på fattigdomsbekæmpelse og bæredygtig udvikling, især i situationer med vanskelige partnerskaber, når det ikke er muligt at anvende andre instrumenter. Sådanne foranstaltninger og initiativer skal fremme:

— en udvikling, der er baseret på mere medbestemmelse, og som imødekommer udviklingslandenes befolkningers behov og initiativer

— bidrag til diversificering og styrkelse af det civile samfund og den grundlæggende demokratiseringsproces i disse lande.

Når der ydes støtte til sådanne foranstaltninger og initiativer, skal aktører inden for decentraliseret samarbejde i udviklingslandene have særlig prioritet. Alle udviklingslandene kan opnå støtte i form af foranstaltninger til fremme af decentraliseret samarbejde.

▼B

Artikel 2

De foranstaltninger, der iværksættes i henhold til denne forordning, skal fortrinsvis omfatte følgende områder:

— udvikling af menneskelige og faglige ressourcer, lokaludvikling af land- eller byområder inden for de sociale og økonomiske sektorer i udviklingslandene

▼M2

— information og mobilisering af decentrale samarbejdsaktører og deltagelse i internationale fora for at styrke dialogen om fastlæggelse af politikker

▼B

— støtte til styrkelse af institutionerne og af disse aktørers aktionskapacitet

▼M2

— styrkelse af netværk af sociale organisationer og bevægelser, der er engageret i bæredygtig udvikling, menneskerettigheder, herunder navnlig sociale rettigheder, og demokratisering

▼B

— metodologisk støtte til og opfølgning af foranstaltningerne.

▼M2

Artikel 3

1. De samarbejdspartnere, der kan opnå finansiel bistand i henhold til denne forordning, er Fællesskabets og udviklingslandenes aktører inden for decentraliseret samarbejde, f.eks. lokale (herunder kommunale) myndigheder, ikke-statslige organisationer, organisationer for oprindelige folk, lokale erhvervssammenslutninger og lokale initiativgrupper, kooperativer, fagforeninger, arbejdsmarkedsorganisationer, lokale organisationer (herunder netværk), som er engageret i regionalt decentraliseret samarbejde og integration, forbrugerorganisationer, kvinde- eller ungdomsorganisationer, undervisnings-, kultur- og forskningsorganisationer og videnskabelige organisationer, universiteter, kirker og religiøse sammenslutninger eller samfund, medier og enhver ikke-statslig sammenslutning og uafhængig stiftelse, som vil kunne yde bidrag til udviklingsprocessen.

2. Aktiviteter, der udføres af aktører i henhold til denne forordning, skal være gennemskuelige og opfylde principperne for forsvarlig økonomisk forvaltning og ansvarlighed.

Artikel 4

Fællesskabet finansierer de i artikel 1 omhandlede foranstaltninger i tre år. Finansieringsrammen for gennemførelsen af dette program er for perioden 2004 til 2006 fastsat til 18 mio. EUR.

De årlige bevillinger godkendes af budgetmyndigheden inden for rammerne af de finansielle overslag.

▼B

Artikel 5

1. De midler, der kan anvendes i forbindelse med de i artikel 1 nævnte aktioner, omfatter bl. a. undersøgelser, faglig bistand, uddannelse eller andre tjenesteydelser, leverancer og arbejder samt revisioner og evaluerings- og kontrolmissioner.

2. Fællesskabsfinansieringen kan dække såvel investeringsudgifter, herunder dog ikke køb af fast ejendom, som, under hensyn til at projektet så vidt muligt skal sigte mod at blive bæredygtigt på mellemlang sigt, tilbagevendende udgifter (som omfatter udgifter til administration, vedligeholdelse og drift).

3. Der søges til hver samarbejdsaktion opnået et bidrag fra de partnere, der er omhandlet i artikel 3. Det skal ligge inden for rammerne af de pågældende partneres muligheder og afhænge af den enkelte aktions art.

4. Det kan tilstræbes at udnytte mulighederne for samfinansiering med andre donorer, især med medlemsstaterne.

5. For at gennemføre traktatens mål vedrørende sammenhæng og komplementaritet og sikre, at disse aktioner som helhed bliver så effektive som muligt, træffer Kommissionen alle nødvendige koordineringsforanstaltninger, herunder:

a) indførelse af en ordning for systematisk udveksling af information om de aktioner, der finansieres eller påtænkes finansieret af Fællesskabet og medlemsstaterne

b) koordinering på stedet af disse aktioner inden for rammerne af regelmæssige møder og informationsudveksling mellem Kommissionens og medlemsstaternes repræsentanter i modtagerlandet.

Artikel 6

Den finansielle støtte i medfør af denne forordning ydes i form af gavebistand.

Artikel 7

1. Kommissionen undersøger, træffer afgørelse om og forvalter de i denne forordning omhandlede aktioner efter gældende budgetprocedurer og andre gældende procedurer, især procedurerne i finansforordningen vedrørende De Europæiske Fællesskabers almindelige budget.

2. Afgørelser om aktioner, der i medfør af denne forordning finansieres med mere end 1 mio. ►M2 EUR ◄ pr. aktion, samt enhver ændring, der medfører en forøgelse på mere end 20 % af det oprindelig tiltrådte beløb for den pågældende aktion, træffes efter proceduren i artikel 8.

3. Der skal ved projekt- og programvurderingen tages hensyn til følgende faktorer:

— aktionernes effektivitet og levedygtighed

— kulturelle og sociale aspekter og aspekter vedrørende lighed mellem kønnene samt miljøet

— den institutionelle udvikling, der er nødvendig for at nå projektmålene

— erfaringer fra aktioner af lignende art.

▼M2

— særlige behov i de lande, hvor det officielle samarbejde ikke er i stand til at bidrage væsentligt til realiseringen af de i artikel 1 fastlagte mål.

▼B

4. Enhver finansieringsaftale eller -kontrakt, der indgås i medfør af denne forordning, skal indeholde bestemmelse om, at Kommissionen og Revisionsretten kan foretage kontrol på stedet efter de sædvanlige regler fastlagt af Kommissionen inden for rammerne af de gældende bestemmelser, især bestemmelserne i finansforordningen vedrørende De Europæiske Fællesskabers almindelige budget.

5. Deltagelse i udbud og kontrakter står åben på lige vilkår for alle fysiske og juridiske personer i medlemsstaterne og modtagerlandet. Dette kan udvides til også at omfatte andre udviklingslande og, i særlige, behørigt begrundede tilfælde, andre tredjelande.

6. Leverancerne skal have oprindelse i medlemsstaterne, i modtagerlandet eller i andre udviklingslande. I særlige, behørigt begrundede tilfælde kan leverancerne have oprindelse i andre tredjelande.

▼M1

Artikel 8

▼M2

1. Kommissionen bistås af det udvalg, der er nedsat i overensstemmelse med artikel 8 i Rådets forordning (EF) nr. 1658/98 af 17. juli 1998 om samfinansiering med europæiske ikke-statslige udviklingsorganisationer (ngo) af foranstaltninger på områder af interesse for udviklingslandene ( 5 ) (i det følgende benævnt »udvalget«).

▼M1

2. Når der henvises til dette stykke, anvendes artikel 4 og 7 i afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen ( 6 ), jf. dennes artikel 8.

Perioden i artikel 4, stk. 3, i afgørelse 1999/468/EF fastsættes til en måned.

3. Udvalget vedtager selv sin forretningsorden.

Artikel 9

1. Hvert andet år gennemgår Kommissionen efter proceduren i artikel 8, stk. 2 og 3, sine strategiske retningslinjer og fastlægger, hvilken prioritering der skal lægges til grund for gennemførelsen af foranstaltningerne i de følgende år. Kommissionen giver Europa-Parlamentet meddelelse herom.

2. Ved planlægningen af den støtte, der ydes på grundlag af nærværende forordning, tilstræbes det, at den i videst muligt omfang supplerer og afpasses efter den støtte, der ydes via Fællesskabets andre ordninger for udviklingssamarbejdet, herunder navnlig politikken for samarbejde med det pågældende land eller den pågældende region.

▼B

Artikel 10

▼M2

Som led i årsrapporten til Europa-Parlamentet og Rådet om gennemførelsen af udviklingspolitikken forelægger Kommissionen en oversigt over, hvilke foranstaltninger der er finansieret, og hvilke virkninger og resultater foranstaltningerne har haft, en uafhængig vurdering af, hvordan denne forordning er blevet iværksat i løbet af året, og oplysninger om, hvilke aktører inden for det decentraliserede samarbejde, der er indgået kontrakter med.

▼B

Hver tredje måned underretter Kommissionen medlemsstaterne om de godkendte aktioner og projekter med oplysninger om beløb, art, modtagerlande og partnere. Disse oplysninger ledsages af et bilag, hvori de projekter og programmer, der overstiger 1 mio. ►M2 EUR ◄ , er klart beskrevet.

Artikel 11

Kommissionen foretager regelmæssigt en evaluering af de fællesskabsfinansierede aktioner for at fastslå, om de pågældende aktioner har haft den ønskede virkning, og for at kunne udstikke retningslinjer, der kan gøre fremtidige aktioner mere effektive. Kommissionen forelægger det i artikel 8 omhandlede udvalg et resumé af de foretagne evalueringer, som efter omstændighederne vil kunne gennemgås af udvalget. Evalueringsberetningerne stilles til rådighed for de medlemsstater, der anmoder om det.

▼M1

Artikel 12

Otte måneder forud for udløbet af denne forordning forelægger Kommissionen Europa-Parlamentet en samlet vurdering af de foranstaltninger, som Fællesskabet har finansieret på grundlag af denne forordning, samt forslag til, hvordan det decentraliserede samarbejde fortsat kan fremmes og civilsamfundet inddrages.

▼B

Artikel 13

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

▼M2

Den anvendes til den 31. december 2006.

▼B

Denne forordning er bindende i alle enkeltheder og gælder umiddelbart i hver medlemsstat.